### Resume

Den folkeoplysende forening Grejs-Dalen Idrætsklub ønsker at opføre en padelbane på [adresse] grund på [adresse], beliggende [adresse], 7100 Vejle. Foreningen Grejs-Dalen Idrætsklub ansøger også om et tilskud i form af vederlagsfri grundleje. Såfremt tilskuddet bevilges vil det kommunale tilsyn, Ankestyrelsen, efterfølgende skulle godkende tilskuddet efter lånebekendtgørelsen.

### Sagsfremstilling

Den folkeoplysende forening Grejs-Dalen Idrætsklubs formål er, i henhold til foreningens vedtægter, ved idræt og anden kulturel virke at fremme den enkeltes og fællesskabets sundhed og trivsel. Ved en opløsning af Grejs-Dalen Idrætsklub tilfalder foreningens aktiver andre idrætslige og kulturelle i [adresse] og [adresse] efter den opløsende generalforsamlings nærmere bestemmelser.

Vejle Kommune støtter Grejs-Dalen Idrætsklub med tilskud efter Folkeoplysningsloven. Foreningen holder til på [adresse] Idrætsanlæg i [adresse], hvor foreningen udbyder forskellige idrætsaktiviteter som tennis, fodbold, gymnastik, fitness, badminton, bordtennis, floorball, jiu-jitsu, dart, petanque etc.

Grejs-Dalen Idrætsklub har et aktivitetsudvalg for tennis. I dette udvalg oplever man stigende efterspørgsel efter at kunne spille padeltennis.

Foreningen forventer at en padelbane vil tiltrække omkring 60 nye medlemmer, ligesom nuværende medlemmer af foreningen i alle aldersgrupper fra lokalområdet vil benytte en padelbane. Ligeledes forventes [adresse] at benytte en padelbane.

På baggrund af ovenstående ønsker Grejs-Dalen Idrætsklub at anlægge en padelbane på [adresse] grund, en del af matr. nr. 6AR, [adresse], beliggende på adressen [adresse], 7100 Vejle ([adresse]). Foreningen skal eje og drive padelbanen, idet padelbanen, som beskrevet ovenfor, stilles til rådighed for medlemmernes idrætsaktiviteter.

Grejs-Dalen Idrætsklub ansøger dels om tilladelse til at opføre padelbanen på [adresse] grund, og dels om et tilskud i form af vederlagsfri grundleje. Såfremt tilskuddet bevilges vil det kommunale tilsyn, Ankestyrelsen, efterfølgende skulle godkende tilskuddet, jf. lånebekendtgørelsens § 13. Der foreligger ikke en sagkyndig vurdering af markedslejen for den kommunale grund, hvorfor størrelsen på markedslejen og dermed støtten er ukendt.

Padelbanen udgør et samlet areal på 10x20 meter, i alt 200 m2, og ønskes anlagt ved tennisbanen på [adresse]. Dette sker ved at inddrage en 7-mands fodboldbane til anlægget. Placeringen fremgår med grønt på vedlagte kortbilag.

Det er forvaltningens vurdering, at foreningen kan modtage kommunal støtte i form af vederlagsfri grundleje med hjemmel i de ulovfæstede regler om kommunens opgavevaretagelse, kommunalfuldmagten. Det er en forudsætning for vurderingen, at padelanlægget drives i foreningsregi, og ikke har aktiviteter med fortjeneste for øje.

Finansiering af padelbanen:

Det bemærkes, at det fremgår af vedlagte ansøgning fra Grejs-Dalen Idrætsklub, at foreningen også har ansøgt Vejle Kommune om et anlægstilskud. Trods prisstigninger efterfølgende, så har foreningen finansieringen på plads for hele projektet uden kommunal finansiering.

Forvaltningen har udarbejdet vedlagte udkast til 10-årig brugsretsaftale mellem Vejle Kommune og Grejs-Dalen Idrætsklub vedrørende foreningens brug af kommunens grund, hvoraf detaljerne om brugsretten fremgår.

### Klima og resiliensvurdering

Ingen bemærkninger.

### Sagens videre forløb

Sagen skal efterfølgende behandles af Økonomiudvalget og Byrådet.

### Historik

Kultur- og Sundhedsdirektøren indstiller, 6. september 2022, pkt. 143:

|  |
| --- |
| at Foreningen Grejs-Dalen Idrætsklub må opføre et padelbaneanlæg på en del af [adresse] grund som beskrevet i sagsfremstillingen, og |
| at Foreningen Grejs-Dalen Idrætsklub bevilges et tilskud i form af vederlagsfri grundleje til at opføre et padelanlæg på [adresse] grund i henhold til sagsfremstillingen. |

Beslutning fra Kultur- og Idrætsudvalget, 6. september 2022, pkt. 143:

Anbefales.

Beslutning fra Økonomiudvalget, 26. september 2022, pkt. 200:

Anbefales.

### Beslutning

Godkendt.

Fraværende: Erling Koch, i stedet mødte Anders Henriksen El-Ahmad.

Fraværende: Oscar Larsen, i stedet mødte Hugo Mathiasen.

Fraværende: Uffe Jacobsen.